১৯৫৪ চনত অসম চৰকাৰে গুৱাহাটী উচ্চ ন্যায়ালয়ৰ মুদ্ৰণৰ কামৰ বাবে অসম চৰকাৰী ছপাশালাৰ এটা শাখা ছপাশালা আৰম্ভ কৰাৰ সিদ্ধান্ত মন্ত্ৰীসভাত লোৱা হয়। ১৯৫৪ চনৰ ১৪ নবেম্বৰত মন্ত্ৰীসভাৰ সিদ্ধান্ত মৰ্মে গুৱাহাটীৰ গুৱাহাটী জেল চৌহদত অসম চৰকাৰী ছপাশালাৰ শাখা এটাৰ স্থাপনা কৰা হয়। তাৰ দুবছৰৰ পিছত ছপাশালাটো গুৱাহাটীৰ ৰিহাবাৰীৰ এটা ভাড়া ঘৰলৈ হস্তান্তৰ কৰা হয়। সেই বছৰতেই বিভাগৰ লেখন সামগ্ৰীৰ শাখাটো অন্তৰ্ভূক্ত কৰা হৈছিল। মুদ্ৰণ আৰু লেখন সামগ্ৰীৰ সঞ্চালকালৰ বৰ্তমানৰ ভৱনটো ১৯৬১ চনত বামুনীমৈদাম, গুৱাহাটী-২১ত সম্পূৰ্ণ কৰা হয় আৰু ইয়াৰ উদ্ধোধন কৰে তেতিয়াৰ মাননীয় মন্ত্ৰী স্বৰ্গীয় ৰূপনাথ ব্ৰহ্মই ১৯৬১ চনৰ ১৬ নবেম্বৰত। মুদ্ৰণ আৰু লেখন সামগ্ৰীৰ সঞ্চালকালয়ৰ প্ৰথম সঞ্চালক আছিল স্বৰ্গীয় ৰাণা প্ৰতাপ বৰুৱা (বিজ্ঞানৰ স্নাতক, মুদ্ৰণ টেক.)